জ এ.এছ.এন. প্ৰতিনিধি 14 / 2018 লাহৰীঘাটত অব্যাহত আছে খহনীয়াৰ তাণ্ডৱ ৷ বৰলুইতৰ ভয়াৱহ খহনীয়াত জাহ গ'ল বহু কেইখন শিক্ষানুষ্ঠান, মাটি-ভেটিৰ লগতে বিস্তীৰ্ণ কৃষি পথাৰ ৷ মৰিগাঁৱৰ লাহৰীঘাটত অব্যাহত আছে বৰলুইতৰ তাণ্ডৱ ৷ চকুৰ পচাৰতে চপৰা চপৰে খহিছে বৰলুইতৰ গৰা ৷ যোৱা কেইবামাহ ধৰি বৰলুইতৰ বিধ্বংসী খহনীয়াৰ ফলত অঞ্চলটোৰ শতবৰ্ষ গৰকা জামে মছজিদ, ঈদগাহ ময়দান আৰু বিভিন্ন শিক্ষানুষ্ঠানসহ ইতিমধ্যে জাহ গৈছে প্ৰায় ৪,০০০ পৰিয়ালৰ লোকৰ মাটি-ভেটি ৷ উল্লেখ্য যে লাহৰীঘাট ৰাজহচক্ৰৰ অন্তৰ্গত বটাবড়ী গাঁৱত আৰম্ভ হৈছে খহনীয়াৰ কালৰূপ।
লাহৰীঘাটত বৰলুইতৰ খহনীয়াই লৈছে ভয়াৱহ ৰূপ